Hun har modellert et alterfrontal bestående av ti relieffer til alteret i «Kvinnenes Minnekapell» i Nidarosdomen. Utsmykningen av dette alteret var et bestillingsverk fra Norske Kvinners Nasjonalråd. Minnekapellet skulle hedre norske kvinner som hadde mistet livet i andre verdenskrig som følge av okkupasjonen. Borgfelts alterfrontal er utført i forgylt bronse.